stanford-oval/wikipedia huggingface dataset:
Canarseet
Englantilaiset

Uusien-Alankomaitten väkiluku oli ehtinyt nousta Stuyvesantin 18 vuotta kestäneen hallintokauden aikana lähes kymmenkertaiseksi. Asukkaita oli 1660-luvun alussa yli 18 000. Kun kolme laivaa täynnä brittisotilaita maihinnousi Uuteen- Amsterdamiin vuonna 1664, Peter Stuyvesant antautui ilman, että laukaustakaan olisi ammuttu. Hän olisi halunnut taistella Uutta-Englantia vastaan, mutta ei saanut siirtokunnan tukea taakseen. Kaikki hollantilaisten alueet saarella siirtyivät brittien hallintovallan alle. Näin myös canarsee-intiaanien mailla oli entistä enemmän haluajia. Seuraavana vuonna canarsee-päällikkö Wametappack myikin heidän loput maa-alueensa  ja sai korvaukseksi sata sylillistä wambumia, yhden veneen, parin kenkiä, neljä kirvestä ja kaksi kannua rommia sekä puoli tynnyriä olutta.
Canarsee-intiaanien historia Long Islandilla oli päättynyt. Se oli päättynyt samalla tavalla kuin niin monen muunkin heimon. Heidän vähät rippeensä sinnittelivät läpi 1700-luvun pieninä ryhminä, kunnes viimeinen canarsee nimeltään Jim the Wild man kuoli vuonna 1830.
Tarinan mukaan kuuluisa merirosvo kapteeni Kidd hautasi aarrekirstunsa 1600-luvun lopulla Canarsein vanhoille maille Canarsie Beachiin. Hänet hirtettiin Englannissa vuonna 1701, ennen kuin hän ehti ilmoittaa aarteen tarkkaa sijaintia. Taru on kuitenkin jäänyt elämään.
Aiheesta muualla

Englanniksi
Peter Stuyvesant oli Uusien-Alankomaitten viimeisin kuvernööri, sillä virka lakkautettiin brittisotilaitten vallatessa hollantilaislinnakkeet.
Support de Microphones

| Support de Microphones Don Johnson Big Band |
| --- | --- | --- |

Studioalbumin tiedot
 Julkaistu: 1. huhtikuuta 2000
 Tuottaja(t): Don Johnson Big Band
 Levy-yhtiö: Sony BMG, Svart Records
Listasijoitukset
  9.
Don Johnson Big Bandin muut julkaisut
|   | Support de Microphones 2000 | Breaking Daylight 2003 |
Support de Microphones on Don Johnson Big Bandin 1. huhtikuuta 2000 julkaistu debyyttialbumi.
Kappaleet

Intro – 0.42
Burn de Microphones – 5.33
Helsinki Cadenza – 2.34
Subway Stars – 3.56
Disco San Francisco – 3.50
Klaus Orbital – 3.33
Turbo Boost – 4.20
Get on the Mic – 3.49
Milano – 6.15
No. 1 at the Hamburg Concept – 7.27
Wonderful World – 3.39
Jesus Adidas – 5.14
Jass – 5.46
24h – 3.21
All Agents Operate Synchronously – 3.43
Illyrical – 3.02
Suru – 6.24
Arvostelut

Desibeli.net:
Suuriniemenlammi

| Suuriniemenlammi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°48′23″N, 22°54′01″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kyrösjärven alue (35.52)
Laskujoki:  Noro-oja 
Järvinumero:  35.522.1.005
Mittaustietoja
Pinnankorkeus:  113 m 
Rantaviiva:  0,448 km 
Pinta-ala:  0,01382 km² 
 fiSuuriniemenlammi 
Suuriniemenlammi  on Pirkanmaalla Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Suuriniemenlammi on osa Mylly-Kartun joen valuma-aluetta.
Maantietoa

Pyöreän muotoisen lammen halkaisija on 150 metriä ja sen pinta-ala on 1,4 hehtaaria. Noro-oja virtaa sen läpi, mutta siihen laskee myös yksi pelto- ja suo-oja idästä päin. Lampi sijaitsee peltoalueen keskellä ja sen lähiympäristö on soistuvaa joutomaata. Lammen länsiranta on paikoin avosuota. Rantaviivan pituus on 450 metriä ja rannalle on rakennettu muutama vapaa-ajan asunto. Lammelle ei johda teitä.
Taipalsaaren hyvinvointiasema

| Taipalsaaren hyvinvointiasema |
| --- | --- |
Osoite:  Muukkolantie 4, 54920 Taipalsaari
Sijainti:  Taipalsaari
Koordinaatit:  61.16171°N, 28.05870°E
Valmistumisvuosi:  1978
Käyttäjä:  Etelä-Karjalan sosiaali- ja terveyspiiri (Eksote)
Runkorakenne:  tiili, paikalla tehty 
Julkisivumateriaali:  tiili 
Kerrosluku:  1 
Kerrosala:  1 989 m2
Taipalsaaren hyvinvointiasema
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Taipalsaaren hyvinvointiasema on Taipalsaaren kirkonkylällä toimiva julkisen palvelun sosiaali- ja terveysasema. Sen palvelut tuottaa Etelä-Karjalan kuntien yhteinen sote-kuntayhtymä (Eksote).
Tiilirunkoinen Taipalsaaren kirkonkylän terveyskeskus valmistui vuonna 1978.  Taipalsaaren vuodeosaston siirtämistä Lappeenrantaan Etelä-Karjalan keskussairaalan A-torniin on esitetty osana vuonna 2019 tehtyä sairaanhoitopiirin palveluverkon suunnittelua.
Taipalsaaren hyvinvointiasema palvelee normaalisti maanantaista torstaihin kello 8-16 ja perjantaisin (ja pyhien aattona) kello 8-15. Muulloin ensiapu- ja päivystyspalvelut tarjoaa ympärivuorokautisesti aukioleva Etelä-Karjalan keskussairaalan päivystys sairaalan K-siivessä (sisäänkäynti ovi 10, Kahilanniementie 2, Lappeenranta). Kiireellisestä hoitoa tarvittaessa otetaan iltaisin, öisin ja viikonloppuisin yhteys Päivystysapuun (116 117; hätätilanteessa luonnollisesti Yleiseen hätänumeroon 112).
Aiheesta muualla

Taipalsaaren hyvinvointiaseman sijainti kartalla (taipalsaari.karttatiimi.fi)
Sudan (täsmennyssivu)

Sudan voi tarkoittaa jotain seuraavista:
Sudan, valtio Afrikassa
Etelä-Sudan, Sudanista irtautunut valtio
Sudan, alue Afrikassa
Ranskan Sudan, Ranskan entinen siirtomaa nykyisen Malin valtion alueella Afrikassa
Sudanin tasavalta, nykyisen Malin alueella 1958–1960 sijainnut autonominen valtio
Sudan, kaupunki Yhdysvaltojen osavaltiossa Texasissa
Sudan (väriaine), atsoväreihin kuuluva väriaineryhmä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sudan”, voi hakea sivunnimihaulla, laajalla sivunnimihaulla tai tekstihaulla.
Suomen ulkoministeriön poliittinen osasto

Poliittinen osasto on Suomen ulkoministeriön turvallisuuspolitiikan ja kriisinhallinnan, asevalvonnan, EU:n yhteisen ulko- ja turvallisuuspolitiikan, ihmisoikeuspolitiikan ja YK- ja yleisten globalisaatioasoiden yksikön muodostama osasto, jonka tehtäviin kuuluvat Suomen ulko- ja turvallisuuspolitiikka yleensä sekä maailmanlaajuiset poliittiset kysymykset ja turvallisuuskysymykset.
Näihin kuuluvat mm:
Euroopan unionin yhteinen ulko- ja turvallisuuspolitiikka
Euroopan unioni turvallisuus- ja puolustuspolitiikka
Natoon liittyvät asiat, kuten rauhankumppanuus
sotilaallinen kriisinhallinta ja siviilikriisinhallinta
Euroopan turvallisuus- ja yhteistyöjärjestöön liittyvät asiat
Euroopan neuvostoon liittyvät asiat
Asevalvonta, puolustusvälineiden viennin valvonta, puolustusmateriaaliyhteistyö, kansainvälinen vientivalvontayhteistyö
Ihmisoikeuspolitiikka, yleinen ihmisoikeuspolitiikka
Yhdistyneisiin kansakuntiin liittyvät asiat
Poliittisen osaston osastopäällikkö on Mikko Kinnunen ja apulaispäällikkö Tanja Jääskeläinen.
Osastopäälliköt

Muun muassa seuraavat henkilöt ovat toimineet poliittisen osaston päälliköinä:
1939–1941: Aaro Pakaslahti
1941–1947: Asko Ivalo
vt. R. R. Seppälä
1948–1950: Torsten Vahervuori
1953–1955: Eero A. Wuori
1955–1958: Ralph Enckell
1949–1961: Jaakko Hallama
1962–1966: Max Jakobson
1967–1972: Risto Hyvärinen
1972–1975: Matti Tuovinen
1975–1977: Jaakko Iloniemi
1977–1983: Klaus Törnudd
1983–1986: Seppo Pietinen
1986–1988: Matti Kahiluoto
1988–1992: Jaakko Blomberg
1993–1996: Jaakko Laajava
1996–2000: Pertti Torstila
2000–2004: Markus Lyra
2004–2009: Pilvi-Sisko Vierros-Villeneuve
2009–2012: Teemu Tanner
2012–2015: Kirsti Kauppi
2015–2019: Jukka Salovaara
2019– Mikko Kinnunen
Cinema Bizarre

| Cinema Bizarre |
| --- | --- |
 Cinema Bizarre Euroviisujen 2008 semifinaalissa
Tiedot
Toiminnassa:  2005–2010–
Tyylilaji:  glamrock
Kotipaikka:  Berliini, Saksa
Laulukieli:  englanti
Jäsenet:  Strify, laulaja   Kiro, basisti   Romeo, kosketinsoittaja   Yu, kitaristi   Shin, rumpali  
Infobox OKNimi-testi OK: 
Cinema Bizarre oli Berliinissä Saksassa vuonna 2005 perustettu glam-pop- ja rockyhtye. Siihen kuuluivat laulaja Strify, basisti Kiro, kosketinsoittaja Romeo, kitaristi Yu ja rumpali Shin. Yhtyeen jäseniä kiinnostaa japanilainen visual kei -tyyli, mikä saattaa olla huomattavissa yhtyeen androgyynisestä ulkonäöstä. Laulaja Strify sanookin, että Cinema Bizarrea ei ole tarkoitettu vain kuultavaksi, heidän on tarkoitus myös näkyä.
Jäsenet tapasivat toisensa manga-foorumilla vuonna 2005, jossa heidän yhteinen kiinnostuksensa musiikkiin sai heidät perustamaan yhdessä bändin. Cinema Bizarrea on vertailtu toiseen saksalaiseen bändiin, Tokio Hoteliin, johtuen siitä, että molemmat ovat saksalaisia rockyhtyeitä, ja jäsenet suurin piirtein samaa ikäluokkaa. Musiikillisia samankaltaisuuksia ei kuitenkaan juuri ole.
Cinema Bizarre osallistui Saksan Euroviisujen karsintoihin vuonna 2008. Yhtye selvisi finaaliin asti, mutta ei päässyt edustamaan Saksaa. He sijoittuivat karsinnoissa kolmansiksi.
Yhtye konsertoi Suomessa 18. syyskuuta 2008 osana heidän Final Attraction World-Tour 2008 -kiertuettaan. Keikka siirtyi noin kuukaudella teknisten ongelmien vuoksi. Keikka pidettiin Helsingin Nosturissa.
7. marraskuuta 2008 yhtyeen kosketinsoittaja Luminor ilmoitti eroavansa yhtyeestä, koska hän ei ollut tarpeeksi hyvässä kunnossa jatkaakseen siinä. Pian tämän jälkeen Romeo tuli hänen tilalleen, ja Cinema Bizarre onnistui jatkamaan hyvin ilman Luminoriakin.
Elokuussa 2009 yhtye julkaisi toisen albuminsa, nimeltä toyZ. Alun perin levyn piti ilmestyä maaliskuussa, mutta sitten se ei ollutkaan vielä valmis. Julkaisu siirrettiin toukokuulle, josta levy-yhtiön virheen takia tulikin kesäkuu. Loppujen lopuksi levy tuli ulos elokuussa, koska levy-yhtiö oli jälleen tehnyt virheen ja laittanut ”My Obsession” -singlen ladattavaksi liian aikaisin. Lopputulos oli, että kappale levisi laittomasti Internetiin ja oli julkaistava toinen single. ”I Came 2 Party” ilmestyi 7. elokuuta. Se tehtiin yhteistyössä mm. Lady Gagalle miksanneen Space Cowboyn kanssa, tämä esiintyy myös kappaleen videolla.
Vuoden 2009 keväällä Cinema Bizarre myös konsertoi Amerikassa, Lady Gagan lämmittelybändinä. Lady Gaga oli henkilökohtaisesti kutsunut heidät lämmittelijäbändikseen ihastuttuaan heidän musiikkiinsa. Syksyllä 2009 Cinema Bizarre kiersi Euroopassa, mutta kiertue ei yltänyt Suomeen asti.
Tammikuussa 2010 yhtye hajosi bändin jäsenien tahdottua jatkaa omia polkujaan. Kaikki ovat aloittelemassa uusia projekteja.
Diskografia > Singlet

Lovesongs (They Kill Me) (14. syyskuuta 2007)
Escape to the stars (2007)
Forever or never (2008)
I Came 2 Party (2009)
My Obsession (2009)
Diskografia > Albumit

Final Attraction (2007)
BANG! (ei julkaistu Euroopassa)
toyZ (21.8.2009)
Diskografia > Videot

Lovesongs (They Kill Me)
Escape To The Stars
Forever Or Never
I Came 2 Party
My Obsession
Aiheesta muualla

Fan Lexikon – Cinema Bizarre
(First official latvian fansite)
Sudan Airwaysin lento 139

| Sudan Airwaysin lento 139 |
| --- | --- |
 Onnettomuuskone edustalla Heathrow’n lentoasemalla vuonna 1992.
Yhteenveto
Päivämäärä:  8. heinäkuuta 2003
Onnettomuustyyppi:  sääolosuhteista johtunut hätälaskun epäonnistuminen ja maahansyöksy
Tapahtumapaikka:  Port Sudan, Sudan
 :  19°37′12″N, 37°13′00″E
Lähtöpaikka:  Port Sudanin kansainvälinen lentoasema, Port Sudan, Sudan
Määränpää:  Khartumin kansainvälinen lentoasema, Khartum, Sudan
Kuolleita:  116
Loukkaantuneita:  1
Eloonjääneitä:  1
Lentokone
Konetyyppi:  Boeing 737-2J8C
Lentoyhtiö:  Sudan Airways
Rekisteritunnus:  ST-AFK
Matkustajia:  106
Miehistöä:  11
Sudan Airwaysin lento 139 oli Sudan Airwaysin Sudanin sisäinen reittilento Port Sudanin kansainväliseltä lentoasemalta Khartumin kansainväliselle lentoasemalle. Lennolla 8. heinäkuuta 2003 käytetty Boeing 737-2J8C törmäsi maahan yrittäessään tehdä hätälaskua takaisin lentoasemalle, kun se menetti tehon yhdestä moottorista 15 minuuttia nousun jälkeen. Lentäjät eivät nähneet kiitotietä heikkojen sääolosuhteiden vuoksi, ja kone osui siitä noin 4,8 kilometriä itään. Koneessa olleista 117 matkustajasta ja miehistön jäsenestä kaikki kuolivat lukuun ottamatta kaksivuotiasta poikaa, joka lennätettiin Yhdistyneeseen kuningaskuntaan jatkohoitoa varten.
Svetlana Nageikina

| Mitalit | Mitalit | Mitalit |  |
| --- | --- | --- | --- |
|  Svetlana Nageikina |  Svetlana Nageikina |  Svetlana Nageikina |  |
Maa:   Neuvostoliitto
Naisten hiihto
|  Olympialaiset  |  Olympialaiset  |  Olympialaiset  |  |
|  Kultaa | Calgary 1988 | 4×5 km viesti |  |
Svetlana Vjatšeslavovna Nageikina (ven. Светлана Вячеславовна Нагейкина, valkoven. Святлана Вячаславаўна Нагейкiна, Svjatlana Vjatšaslavauna Naheikina; s. 2. helmikuuta 1965 Tambov) on venäläinen uransa lopettanut hiihtäjä.
1988 Calgaryn olympialaisissa Nageikina voitti kultamitalin Neuvostoliiton naisten viestijoukkueessa. Samoissa kisoissa hän oli viidellä kilometrillä kahdeksas ja kymmenellä kilometrillä neljäs. 1991 Val di Fiemmen MM-kisoissa hän oli 30 kilometrillä viides ja 15 kilometrillä kahdeksas, mutta ei mahtunut kultaa voittaneeseen viestijoukkueeseen.
Puolen vuosikymmenen ajaksi Nageikinan arvokisasijoitukset painuivat kymmenennen sijan heikommalle  puolelle, eikä häntä otettu mukaan viestijoukkueisiin. 1999 Ramsaun MM-kisoissa hän sijoittui neljänneksi viiden kilometrin perinteisen hiihtotavan kilpailussa.
2002 Salt Lake Cityn kisoihin Nageikina siirtyi edustamaan Valko-Venäjää. Hän oli 15 kilometrin kilpailussa viides ja pääsi ensimmäistä kertaa 14 vuoteen viestijoukkueeseen, joka kuitenkin jäi mitaleitta sijoituttuaan viidenneksi. Nageikina hiihti viestijoukkueessa myös vuotta myöhemmin Val di Fiemmen MM-hiihdoissa, missä joukkue oli jälleen viides. Samoissa kisoissa hän sijoittui takaa-ajokilpailussa kahdeksanneksi.
Maailmancupissa Nageikina on saavuttanut yhden henkilökohtaisen osakilpailuvoiton, helmikuussa 1990 10 kilometrin kilpailussa Jugoslaviassa. Palkintokorokesijoituksia hänellä on kaikkiaan 18.
Venäjän mestaruuden Nageikina voitti vuonna 2001 30 kilometrillä ja saavutti samana vuonna hopeaa kymmenellä kilometrillä. Lisäksi hän on saavuttanut kaksi pronssia.
Aiheesta muualla

Svetlana Nageikina Kansainvälinen hiihtoliitto (FIS). (englanniksi)
Canadian Soccer League

Canadian Soccer League on vuonna 2006 perustettu kanadalainen itsenäinen jalkapallosarja.
Historia

Kanadan jalkapallosarjaa on pelattu eri muodoissa vuodesta 1926 lähtien, vuosina 1987-1992 Kanadan jalkapalloliiton alainen ammattimainen pääsarja kantoi nimeä Canadian Soccer League. Tämän alkuperäisen CSL:n lopetettua toimintansa muutti vuonna 1926 perustettu itsenäinen National Soccer League sitä mukaillen nimekseen Canadian National Soccer League vuonna 1993. Lähinnä Ontarion provinssissa toiminut CNSL-liiga sopi pitkään jatkuneet kiistansa Ontarion jalkapalloliiton kanssa, ja yhteistoiminnassa perustettiin uusi Canadian Professional Soccer League vuonna 1998. Tarkoituksena laajentaa sarjatoiminta koko Kanadan laajuiseksi syntyi lopulta nykyinen Canadian Soccer League vuonna 2006, se sai neljä vuotta myöhemmin myös Kanadan jalkapalloliiton hyväksynnän ja Division III -statuksen. Välit osapuolten välillä tulehtuivat kuitenkin nopeasti ja liitto veti pois tunnustuksensa vuonna 2014. Kaikki sarjan nykyiset joukkueet ovat Toronton metropolialueelta.
Sarjajärjestelmä

Liiga koostuu kahdesta divisioonasta, ensimmäisessä on kymmenen joukkuetta ja toisessa kuusi näiden reservikokoonpanoa. Molemmissa divisioonissa pelataan runkosarja ja mestaruuden ratkaisevat pudotuspelit.
Nykyiset joukkueet > First Division

Brantford Galaxy
CSC Mississauga
FC Ukraine United
FC Vorkuta
Hamilton City SC
Kingsman SC
Real Mississauga SC
SC Waterloo Region
Scarborough SC
Serbian White Eagles
Nykyiset joukkueet > Second Division

Brantford Galaxy B
CSC Mississauga B
FC Vorkuta B
Hamilton City SC B
Kingsman SC B
Serbian White Eagles B
Aiheesta muualla

Virallinen sivu
Booster Gold

| Booster Gold |
| --- | --- |

Luoja(t):  Dan Jurgens
Kustantamo:  DC Comics
Ensiesiintyminen:  Booster Gold #1 (helmikuu 1986)
Henkilötiedot
Oikea nimi:  Michael Jon Carter
Status:  aktiivinen
Pituus:  196 cm
Paino:  100 kg
Ryhmäsidokset:  Blue Beetle
Edelliset ryhmäsidokset:  Oikeuden Puolustajat
Henkilöllisyydet:  Supernova; Bharjiwarj
Suhteet
Sukulaiset:  Ellen Carter (äiti, kuollut) Michelle Carter (kaksoissisko) Rip Hunter (poika) Daniel Jon Carter (2000-luvun esi-isä) Rose Levin (esi-isä)
Booster Gold, siviilinimeltään Michael Jon Carter on DC Comicsin kustantama sarjakuvahahmo ja supersankari, jonka loi Dan Jurgens. Hahmo teki ensiesiintymisensä Booster Gold -sarjakuvan numerossa 1 vuonna 1986.
Booster Gold muissa medioissa > Televisiossa > Justice League Unlimited

Booster Gold esiintyi ensi kerran animaationa Justice League Unlimitedissa vuonna 2004, jossa hän oli sarjakuvalle tyypillinen kuuluisuutta hakeva sankari. Booster Gold usein mainosti itseään mekaanisen apurinsa Skeetsin avulla, mikä ärsytti muita sankareita. Hän kuului sarjan aikana myös Oikeuden Puolustajiin, jossa Booster Goldia pidettiin lähinnä vähäpätöisenä sankarina. Hän esiintyi sarjan aikana muutamaan otteeseen cameorooleissa ja esiintyi puheen kera yhdessä jaksossa The Greatest Story Never Told, jolloin hahmon äänenä toimi Tom Everett Scott.
Booster Gold muissa medioissa > Televisiossa > Legion of Super Heroes

Vuonna 2006 Booster Goldilla oli myös mykkä cameorooli sarjan Legion of Super Heroes avausjaksossa, jossa se oli siivoojana Teräsmiehen museossa.
Booster Gold muissa medioissa > Televisiossa > Batman – pelottomat

Booster Gold vieraili Batman – pelottomat -sarjassa, jossa Tom Everett Scott uusi roolinsa. Hän halusi nostaa supersankari-imagoaan pyrkimällä tekemään yhteistyötä Batmanin kanssa.
Booster Gold muissa medioissa > Televisiossa > Justice League Action

Booster Gold esiintyy animaatiosarjassa Justice League Action, jossa häntä ääninäyttelee Diedrich Bader.
Booster Gold muissa medioissa > Televisiossa > Smallville

Booster Gold esiintyy Smallvillen viimeisellä tuotantokaudella jaksossa Booster, jossa häntä esittää Eric Martsolf. Myös hänen apurinsa Skeets esiintyy.
Booster Gold muissa medioissa > Televisiossa > The Death and Return of Superman

Booster Gold esiintyy lyhytelokuvassa The Death and Return of Superman, jossa häntä esittää Joe Bereta.
Booster Gold muissa medioissa > Televisiossa > Batman and Harley Quinn

Booster Gold esiintyy animaatioelokuvassa Batman and Harley Quinn, jossa häntä ääninäyttelee Bruce Timm.
Booster Gold muissa medioissa > Videopelit

Booster Gold esiintyi vuonna 2010 pelissä Batman: The Brave and the Bold – The Videogame -pelissä, jossa se ei ole pelattavana hahmona.
Booster Gold esiintyi vuonna 2011 pelissä DC Universe Online, jossa se ei ole pelattavana hahmona.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 2004 2009–2010 | Tom Everett Scott | Justice League Unlimited Batman – pelottomat |  | Batman: The Brave and the Bold – The Videogame |
| 2011 | Eric Martsolf | Smallville |  |  |
Suvi Sysi

Suvi Maria Sysi (s. 1990 Nilsiä) on suomalainen kuvataiteilija, ja vuoden 2024 nuori taiteilija. Sysin teokset ovat pääosin abstrakteja installaatioita, joissa yhdistyy monen eri kuvataiteen alan ilmaisukeinoja.
Sysi valmistui kuvataiteen maisteriksi vuonna 2020 Taideyliopiston Kuvataideakatemiasta. Sitä ennen hän opiskeli Pekka Halosen akatemiassa, mistä hän suoritti 2014 median ja kuvallisen alan perustutkinnon.
Sysin töitä on vuodesta 2012 ollut esillä ryhmä- ja yksityisnäyttelyissä. Tämän jälkeen hänen töitään on ollut esillä useissa yksityisnäyttelyissä ja kuratoiduissa ryhmänäyttelyissä. Hänen teoksiaan on hankittu muun muassa Kiasman, Helsingin taidemuseon HAMin, Suomen valtion, Suomen Taideyhdistyksen ja Saastamoisen säätiön kokoelmiin. Sysin julkinen teos Reflecting valmistui 2023 Helsingin Kaarelanraitin kouluun. Hänet valittiin vuonna 2024 Vuoden nuoreksi taiteilijaksi.
Sysin teoksissa yhdistyvät taidegrafiikan, veistotaiteen ja maalaustaiteen ilmaisukeinot, ja teokset ovat usein abstrakteja installaatioita. Sysin itsensä mukaan hänen työskentelynsä on materiaalilähtöistä, ja teosten materiaali on merkittävä osa niiden sisältöä. Hän käyttää materiaaleina muun muassa paperia, savea, puuta ja kipsiä. Sysi mukaan taide on hänelle keino tutkia tuntemista ja kokemista, eivätkä hänen mukaansa teokset varsinaisesti esitä mitään muuta kuin ovat.
Aiheesta muualla

Kotisivut
Sverdrup (mittayksikkö)

Sverdrup (Sv) on miljoonan vesikuutiometrin virtaama sekunnissa (1 Sv =
106 m3/s). Suuri merivirta, esimerkiksi Golfvirta, kuljettaa kymmeniä sverdrupeja. Yksikkö on nimetty norjalaisen meritieteilijän Harald Sverdrupin kunniaksi.
Sverdrup ei ole SI-järjestelmän yksikkö. Sillä on sama symboli kuin SI:n ekvivalenttiannosta mittaavalla sievertillä.
Suomen ralli 2006

|  Suomen ralli 2006 |
| --- | --- |
 10. osakilpailu 16 osakilpailusta kaudella 2006. 


Palkintokoroke
Voittaja:   Marcus Grönholm  Timo Rautiainen  (Ford)
Toinen:   Sébastien Loeb  Daniel Elena  (Kronos)
Kolmas:   Mikko Hirvonen  Jarmo Lehtinen  (Ford)
Sébastien Loeb sijoittui toiseksi.
Suomen ralli 2006 (virallisesti 56. Neste Rally Finland 2006) oli Rallin MM-sarjan kauden 2006 10. osakilpailu, joka ajettiin 18–20. elokuuta.
Reitti oli lähes täysin identtinen edellisen vuoden kanssa.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Marcus Grönholm |  Timo Rautiainen | Ford Focus RS WRC 06 | 2:52.50,3 |  | 10 |
| 2. |  Sébastien Loeb |  Daniel Elena | Citroën Xsara WRC | 2:53.57,0 | +1.06,7 | 8 |
| 3. |  Mikko Hirvonen |  Jarmo Lehtinen | Ford Focus RS WRC 06 | 2:54.24,8 | +1.34,5 | 6 |
| 4. |  Henning Solberg |  Cato Menkerud | Peugeot 307 WRC | 2:56.48,1 | +3.57,8 | 5 |
| 5. |  Gianluigi Galli |  Giovanni Bernacchini | Peugeot 307 WRC | 2:58.30,2 | +5.39,9 | 4 |
| 6. |  Janne Tuohino |  Mikko Markkula | Citroën Xsara WRC | 2:58.55,3 | +6.05,0 | 3 |
| 7. |  Jussi Välimäki |  Jarkko Kalliolepo | Mitsubishi Lancer WRC 05 | 2:59.45,7 | +6.55,4 | 2 |
| 8. |  Jan Kopecký |  Filip Schovánek | Škoda Fabia WRC | 3:03.05,3 | +10.15,0 | 1 |
Lähde:
N-ryhmän voitti Anton Alen.
Kilpailun tapahtumia

Petter Solberg ajoi ulos Ouninpohja Lännen ensimmäisellä ajokerralla 700 metriä lähdöstä. Toisella ajokerralla puolestaan suistui Dani Sordo.
EK12:lla Ouninpohja Idässä sekä Grönholm että Loeb osuivat kiveen. Loebilta puhkesi rengas ja hän menetti aikaa.
Aiheesta muualla

Kuvia tai muita tiedostoja aiheesta Suomen ralli 2006 Wikimedia Commonsissa
Osakilpailut MM-rallikaudella 2006
Monte Carlo
Ruotsi
Meksiko
Katalonia
Korsika
Argentiina
Sardinia
Akropolis
Saksa
Suomi
Japani
Kypros
Turkki
Australia
Uusi-Seelanti
Wales
Rallin maailmanmestaruussarjan Suomen rallit
| --- | --- |
1970-luku:   1973  1974  1975  1976  1977  1978  1979 
1980-luku:   1980  1981  1982  1983  1984  1985  1986  1987  1988  1989 
1990-luku:   1990  1991  1992  1993  1994  1996  1997  1998  1999 
2000-luku:   2000  2001  2002  2003  2004  2005  2006  2007  2008  2009 
2010-luku:   2010  2011  2012  2013  2014  2015  2016  2017  2018  2019 
2020-luku:   2020  2021  2022  2023  2024
Claymore (lehti)

Claymore oli suomalainen vuosina 1993–2000 ilmestynyt roolipelilehti. Arctic Ranger Productionin julkaisema lehti ilmestyi neljä kertaa vuodessa, yhteensä 20 numeroa. Lehden päätoimittajana toimivat Antti Poussa ja (numerosta 13 alkaen) Ilkka Petäjä.Tekijöihin kuuluivat mm. Risto J. Hieta ja kuvittaja Hans Zenjuga.
Claymoren vakiosisältöä olivat peliarvostelut, lukijoiden kysymyspalsta Putka, huumoriartikkelit ja sarjakuvat. Lehdessä julkaistiin myös Antti Lahtisen artikkelisarja, joka esitteli asetekniikkaa keskiajalta nykyaikaan.